google/wiki40b huggingface dataset:
Malisheva

Historie

Befolkningen i byen har historisk sett vært hovedsakelig etnisk albansk. Byen ble i stor grad ødelagt av serbiske styrker i 1998. Byens beboere kunne komme tilbake etter tilbaketrekningen av de serbiske paramilitære politi- og militærtroppene som følge av internasjonalt press.
Byen ble en høyborg for den etnisk albanske Kosovos frigjøringshær under Kosovokrigen i 1999. FNs midlertidige administrasjon i Kosovo (UNMIK) re-etablerte kommunen Malisheva formelt i juli 2000. Under krigen ble en del grusomheter begått av både albanske og jugoslaviske styrker. I en slik hendelse ble sju serbiske menn henrettet i det som nå kalles «Malisheva-massakren». Den FN-baserte organisasjonen for savnede personer og rettsmedisin begynte å etterforske stedet i mai 2005.

Økonomi

Det er en gullgruve som opererer i kommunen Malisheva - Trpeza
Liti Kjersti og Bergekongen

Innspillinger

Anne Marit Jacobsen sang den på Norske Ballader: 30 ballader – 0m drap og elskov, skjemt og lengsel blant riddere, jomfruer, kjemper og dyr. Grappa 2009, HCD 7239, ISBN7033662072392.
Aiolere

Aiolere (gresk: αιολεις, latin: aeoles og aeolii), også kalt for æolere, eolere eller aeolere, var den ene av fire betydelige stammer i oldtidens Hellas som oldtidens grekere var inndelt i. Deres navn er avledet fra Aiolos, den mytiske stamfaren til aiolene, og han var en sønn av Hellen, den mytiske stamfaren og patriarken til den greske nasjon og hellenerne (grekerne). Aiolene sammenfalt i det minst delvis med homerske tidens akajere (eller achaiere), blant de første kjent greske stammene, og har sitt navn fra Achaios. Av antikkens forfattere ble aiolene omtalt som bosatt i Thessalia, Boiotia, Elis, Messenia, Lokris, Aitolia og andre steder i Hellas. Den dialekt av gammelgresk som aiolene snakket er referert til som aiolisk.

Historie

Aiolere hadde antagelig sin opprinnelse i Thessalia, en del av dette området ble kalt for Aitolia, og de opptrer ofte som de mest tallrike blant andre greske stammer i tidlige tider. Boioterne, en undergruppe av aiolere, ble fordrevet fra Thessalia av thessalierne og flyttet da til Boiotia. Aiolere spredte seg til mange andre steder i Hellas, blant annet som nevnt til Aitolia, Lokris, Korint, Elis og Messenia.
I løpet av den doriske invasjon, i henhold til antikkens fortellinger, flyktet mange aiolere til Egeerhavet og til øya Lesbos og regionen Aeolis, som har navn etter dem, i Lilleasia. På kysten av Lilleasia grunnla de etterhvert en rekke byer, blant annet Kyme og Smyrna som de fremste. Blant disse byene synes det som om tolv (eller etter Smyrnas overgang til det joniske forbundet, elleve) som hadde tatt en representativ stilling og opprettet et statsforbund. De kom deretter inn under lydisk overherredømme under Krøsus (gresk: Κροίσος, Kroisos), og etter at Lydia falt inn under det persiske riket under Akamenide-dynastiet. Under perserkrigene vant de for en kort tid sin selvstendighet, men gjennom Antalkidas' fred i 387 f.Kr. ble de igjen tvunget til å underkaste seg perserne. Etter Aleksander den stores død kom de inn under Selevkidriket i Syria, og siden inn under Romerriket, da med et i navnet uavhengig stilling.

Kultur

Til den eldre greske kulturen har aiolene gitt viktige bidrag i diktekunsten og musikken. Den eldre greske lyrikken som i lidelsesfulle strofer sang først og fremst om kjærlighetens og vinens gleder, men også om krigerske bragder, fikk hos aiolene en fullkommenhet og het eolisk. En framstående plass innenfor dette har i særdeleshet øya Lesbos hvor Alkaios og Sapfo, de mest fornemste dikterne innenfor denne diktningen, bodde. Selv Terpandros, skaperen av grekernes klassiske musikk, var fra Lesbos.
Phenom II

Phenom II er en familie flerkjerners mikroprosessorer fra Advanced Micro Devices, som er etterfølgerne til AMD Phenom. Mikroprosessorene er produsert med en 45 nanometers prosess og tilhører mikroarkitekturen AMD K10. Phenom II ble lansert i desember 2008 for socket Socket AM2+, mens tre- og firekjerners versjoner for Socket AM3 med støtte for DDR3 SDRAM ble lansert 9. februar 2009.
Phenom II ble etterfulgt av AMD Bulldozer.
Skiskyting under Vinter-OL 2010 – Sprint kvinner

Konkurranseregler

Deltakerne skyter to ganger à 5 skudd, en gang liggende og en gang stående. For hver bom må deltakeren gå en strafferunde på 150 m.
Resultatlisten etter sprintkonkurransen danner utgangspunktet for jaktstarten 16. februar.
Zosmotes

Utseende

En nokså liten, tettbygd, brunsvart trebukk. Dekkvingenes fremre halvdel er brunrød, og det er en hvit tverrstripe ved roten av pronotum og det brunrøde området på dekkvingene er mer eller mindre rammet inn i hvitt. Antennene er litt lengre enn kroppen, med fine, lange hår på innsersiden, særlig i spissen. Pronotum er rektangulært sett ovenfra, bredere enn langt. Dekkvingene har markerte "skuldre" og er jevnbrede i den fremre halvdelen, litt tilspissede i den bakre.

Levevis

Disse billene har larver som lever i død ved.

Utbredelse

Arten er utbredt på Borneo.
Empire Energy kraftverk

Empire Energy kraftverk er et varmekraftverk i delstaten Missouri i USA. Anlegget har en installert produksjonskapasitet på 368 MW, fordelt på 4 blokker / turbiner.
Anlegget ble påbegynt omkring 1979 og stod ferdig i 2003. Brenselkilden er naturgass og råolje. Operatør er selskapet Empire District Electric Corp.
Pik

En pik eller pike er et opptil seks meter langt spydlignende stakevåpen som på 1500- og 1600-tallet ofte ble brukt av infanteri i Europa, ofte som effektivt forsvar mot kavaleri.   En fotsoldat tungt utrustet med brystharnisk, hjelm og lang pik ble gjerne kalt pikenér eller pikener. Pikene ble rundt 1650 avløst av skytevåpen, det vil si muskett med flintlås, som på 1700-tallet ble utstyrt med bajonett. Kortere piker (noen ganger kalt halvpiker) levde også videre i form av hellebardliknenede støtvåpen.

Historikk

Piken er laget av en trestokk, normalt tre til fire meter lang, og tynn nok til at man lett kunne gripe rundt den. En skikkelig pik hadde en metallspiss, men improviserte piker laget i felt eller i forbindelse med opprør kunne ha en kniv festet i spissen, eller bare en trespiss. Det oppstod en tidlig form for våpenkappløp i forbindelse med piker; når to pikenérstyrker gikk mot hverandre lønte det seg å ha lengst mulig piker, og de kunne etterhvert komme opp i en lengde på seks meter. Da hadde de allerede gått utover det som var praktisk håndterbart, både fordi de ble for lange og tunge for soldatene, og fordi de bøyde seg.
Når to grupper pikenérer støtte sammen, låste pikene seg ofte i hverandre, noe som førte til at våpnene ble ubrukelige, og at soldatene knapt kunne røre seg. De måtte derfor ha med seg sverd eller andre nærkampvåpen, gjerne et kortsverd eller en huggert, men fordi man i en slik nærkamp var nesten uten mulighet til å manøvrere prøvde styrkene alltid å trekke seg ut før man havnet i en slik situasjon, ettersom utfallet var helt tilfeldig. 
Jo bedre trent pikenérene var, jo mer effektivt var våpenet, ettersom god eksersis førte til at man kunne presentere en kompakt rekke, gjerne i flere lag ettersom rekkene bakover kunne holde sine piker i annen høyde enn de forreste. Mot kavaleri var treningen mindre viktig, ettersom skogen av spisser gjerne førte til at hestene stoppet opp, men det krevde sterk disiplin for å bli stående på plass under et kavaleriangrep.
Pikenes hegemoni på slagmarken ble utfordret ved innføringen av de første praktiske geværene med luntelås på 1600-tallet. Selv den best trente og utrustede pikenérformasjon var sårbare for disse forholdsvis primitive skytevåpene. Imidlertid tok slike våpen lang tid å lade, og de gjorde musketerene sårbare mot kavaleri. Særlig Fredrik II av Preussen ekspriementerte med blandede formasjoner med skyttere og pikenéere. Slike oppsetninger var blant annet vanlig i Gyldenløvefeiden fra 1675-79 da en infanteribataljon på 500 mann kunne bestå av 2/3 musketerer og grenaderer, mens ca. 150 mann var oppsatt med piker og kårde.  Oppfinnelsen av bajonetten gjorde imidlertid skytterne i stand til å forsvare seg selv mot kavaleriangrep, og førte til at pikenérene ble faset ut.
Direktflyg

Historie

Svenska Direktflyg ble dannet i 2002 ved fusjon av Highland Air, Airborne of Sweden og Skyways Regional. Alle tre selskapene var i Skyways-konsernet før fusjonen.

Direktflyg i Norge

Direktfly begynte i november 2011 å fly mellom Oslo lufthavn, Gardermoen og Karlstad. Direktflyg har tidligere ved to anledninger forsøkt seg på rutetrafikk til/fra Norge. Først forsøkte de seg på en rute fra Oslo til Borlänge i 2006, en rute som ikke varte så veldig lenge. Enda kortere var opptredene på ruten fra Trondheim til Stockholm. Den ble trafikkert i ca. tre måneder i 2007 (januar-mars) etter at Widerøe la ned sin rute der, men før SAS startet sin.
Blosyropus

Utseende

En nokså stor (opptil 46 millimeter), langstrakt, brun trebukk. Antennene er tynne og betydelig kortere enn kroppen. Hodet er nokså langt, jevnt avsmalnende bak de små, runde fasettøynene, med en skarp pigg over hvert fasettøye. Pronotum er litt lengre enn bredt, med en skarp tann midt på hver sidekant, denne er lang og bøyd framover, også et par oppoverrettede pigger oppe på pronotum. Dekkvingene er nesten jevnbrede, med en tann i spissen, grovt og ujevnt punkterte. Oversiden er kledt med korte, gule hår.

Levevis

Larvene utvikler seg i råtten, død ved av flere ulike treslag. De voksne billene kan ikke fly, og er nattaktive. De kommer til lys. Arten er regnet som truet.

Utbredelse

Arten er utbredt på New Zealand.
Rødøy herredstyre 1926−1928

Stemmeberettigede

Statistisk sentralbyrå opererer med 1 418 «effektivt stemmeberettigede» (682 menn og 736 kvinner). Manntallet som ble utlagt på Rødøy lensmannskontor og på butikken til Lossius på Rødøy, fra 15. juli til 20. august 1925, talte imidlertid 1 424 stemmeberettigede.

Valgdeltagelse

Valget ble avholdt den 10. oktober 1925. Det ble avgitt 270 stemmer (220 menn og 50 kvinner), hvorav 3 ble forkastet. Antall godkjente stemmer var 267. Valgdeltagelsen var dermed 19,0 %. Stemmene ble opptalte av Rødøy valgstyre i kommunelokalet på Rødøy den 12. oktober og den 14. oktober 1925.
Gezendedemningen

Gezendedemningen er en demning med vannkraftverk i Tyrkia. Den er anlagt ikke så langt fra byen Mersin. Byggingen av kraftverket og demningen startet i 1980 og var ferdig i 1994. Installert vannkraftproduksjon er 159 MW.
Claude Auchinleck

Liv og virke

Han ble født i Aldershot hvor han vokste opp i en fattig familie. Ved hardt arbeid og stipender ble han uteksaminert fra Royal Military Academy Sandhurst. Tidlig i hans karriere var han utstasjonert i India og ble veldig fascinert av landet. Han ble også dypt respektert av sine underordnede.
Tidlig i andre verdenskrig ble Auchinleck gitt kommando over de allierte styrkene under det tyske felttoget i Norge. Etter Norges fall var han såvidt øverstkommanderende for Southern Command i Storbritannia og senere øverstkommanderende for den britiske hæren i India.
Han ble deretter utnevnt til øverstkommanderende for de allierte styrkene i Midtøsten i juli 1941. Han erstattet general Archibald Wavell, som ble øverstkommanderende for den britiske hæren i India.
Som øverstkommanderende i Midtøsten var han basert i Kairo, men hadde også hele Midtøsten og Persia som ansvarsområde. Riktignok foregikk den viktigste striden i Egypt der den britiske 8. armé, ledet av Alan Cunningham og senere Neil Ritchie, sloss imot det tyske afrikakorpset og italienske styrker under ledelse av Erwin Rommel.
Auchinleck overtok kommandoen mens de britiske styrkene sto inne i Libya ved Al Agheila (januar 1942) men de ble tvunget på retrett tilbake til Egypt av Rommels styrker. Den tyske fremgangen ble stoppet ved El Alamein. I løpet av sin tid i Nord-Afrika slet han stort med dårlige underordnede konservative offiserer og prøvde å få infanteriet og panserstyrkene til å kjempe sammen etter tysk mønster.
På samme måte som sin forgjenger Wavell og fienden Rommel, måtte han slite med konstant innblanding fra politisk hold. Winston Churchill ville ha han til å organisere en offensiv mot Rommel. Dette nektet Auchinleck å utføre før hans styrker var klar til en slik operasjon. På grunn av dette fikk han sparken i august 1942. Han ble erstattet av Harold Alexander og som sjef for 8. armé av generalløytnant William Gott, som døde før han fikk overtatt kommandoen. Etter Gotts død ble generalløytnant Bernard Montgomery utnevnt til ny sjef. Auchinleck fikk senere mye kritikk av Montgomery og Churchill.
Churchill tilbød Auchlinleck kommandoen over de allierte styrkene i Persia og Midtøsten (som hadde blitt fjernet ifra Alexanders ansvarsområde). Men Auchinleck avslo, kanskje fordi denne stillingen var besatt av en nær venn av han Edward Quinan. I stedet dro han til India der han var «arbeidsledig» frem til 1943, da han ble øverstkommanderende for den indiske hæren. Han likte ikke lord Mountbattens politikk i India, blant annet delingen av India i Pakistan og India, og gikk av og pensjonerte seg i 1947.
Han har blitt beskrevet som en jordnær general. Han mislikte stort pomp og prakt. Han var også populær hos sine soldater og respektert av sine fiender. Rommel anså Auchinleck som en av de største generalene under andre verdenskrig.
Auchinleck ble utnevnt til blant annet Knight Grand Cross av Order of the Bath, Knight Grand Commander av Den indiske imperieordenen, Companion av Indias stjerneorden, mottok Distinguished Service Order og var offiser av Order of the British Empire.
Sapaia

Levevis

Som hos de fleste andre praktbiller utvikler larvene seg i død ved.

Utbredelse

Arten er kjent fra Vietnam.
Douglas DC-7

Flyets historie

Pan American World Airways bestilte DC-7 i 1945, som en sivil versjon av det militære transportflyet C-74 Globemaster. Flyselskapet kansellerte ordren like etter. American Airlines gjennopplivet prosjektet da de sendte en forespørsel om et fly med større rekkevidde enn Douglas DC-6 for sine transkontinentale ruter. På den tiden var Lockheed Constellation det eneste flyet som kunne fly uten stop fra tvers over USA fra kyst til kyst i begge retninger. Douglas var motvillig til å bygge flytypen inntil styreformannen i American Airlines, Cyrus Rowlett Smith, la inn en ordre på 25 fly, med en totalpris på $40 millioner, noe som også dekket Douglas' utviklingskostnader.
Prototypen fløy i mai 1953 og American Airlines fikk sin første DC-7 i november. Flyselskapet satte den inn i tjeneste kyst til kyst i USA, noe som tok 8 timer og gjorde at konkurrenten TWA ble tvunget til å tilby samme tjeneste med sine Super Constellations. Dog var DC-7 preget av ustabile motorer og flere transkontinentale flyvninger ble omdirigert på grunn av motorfeil i luften.
De tidlige DC-7-flyene ble bare solgt til amerikanske flyselskaper. Europeiske selskaper kunne ikke ta fordel av den økte rekkevidden i de tidlige DC-7-modellene. Derfor utviklet Douglas en variant med utvidet rekkevidde; DC-7C «Seven Seas» i 1956. Pan Am brukte DC-7C på sine første direkte flyvninger New York-London, og tvang dermed BOAC til å gå til innkjøp av flyet i stedet for å vente på leveringene av Bristol Britannia. Flytypen ble også brukt av SAS til de første flyvningene over Nordpolen til destinasjoner i Nord-Amerika og Asia.
Likevel ble salget av flytypen dårlig på grunn av at Boeing 707 og Douglas DC-8 ble lansert noen få år senere. I 1959 startet Douglas med å konvertere DC-7A og DC-7C til DC-7F fraktefly, som utvidet flytypens levetid betraktelig.
Hobøl gård

Hobøl er en gård i Eidsberg. Den ligger 130 moh. i Eidsberg sogn med utsikt til Nord-Europas største morenerygg.
Gården består av om lag 200 mål innmark og 100 mål skog. Mest iøynefallende er den store valmede hovedbygningen fra 1909 i vestlandsk byggeskikk. Den er bygget i vinkel med 3,30 meter under taket. Det finnes også en treetasjers sidebygning med opprinnelse fra 1800-tallet. Sidebygningen er bygget i sveitserstil med svalganger. I tillegg kommer flere andre mindre bygninger.
Hobøl blir alt i 1401 nevnt i Biskop Eysteins jordebok og var en av de første gårdene i Eidsberg som fikk elektrisk lys. Mest kjent er gården likevel for å ha vært hjemmet til Trygve Gulbranssen fra 1940 og helt frem til han døde i 1962. Han fikk innredet hovedbygget etter egne ønsker og store deler av dette har stått nærmest urørt siden han gikk bort. Gården er fortsatt i familiens eie.
Warner Music Nashville

Warner Music Nashville er et amerikansk plateselskap som eies av Warner Music Group. Det ble stiftet i 2009.
Proton

Historikk

Protonet ble oppdaget av flere fysikere, det er fordi man ofte ikke klarer å definere hva man har oppdaget, eller oppdaget det indirekte. Navn som bør nevnes er blant annet Eugen Goldstein i 1886, Wilhelm Wien i 1891 og Ernest Rutherford i 1919.
Vekslingsmodellen

Vekslingsmodellen er et fireårig opplæringsløp for yrkesfag som fører fram til fag-/svennebrev. Vekslingsløpet gir samme kompetanse som et ordinært yrkesfagløp, men opplæringen organiseres på en annen måte. Modellen varierer fra det ordinære 2 år i skole og 2 år i lære ved at eleven veksler oftere med praksis i bedrift.
Modellen kan legges opp fra Vg1 eller fra Vg2. Et vekslingsløp krever tett samarbeid med næringsliv og bedrifter.
Landstads gate (Sandefjord)

Navnet

Gaten oppkalt etter sogneprest Magnus Brostrup Landstad (1802–1880).

Bygninger

Landstads gate 10 er Frelsesarmeens bygg. Nr. 20 er Sandefjord kapell, som ligger på baksiden av Sandefjord kirke. Gaten ender ved Sandar kirke.
I Just Want to Dance with You

«I Just Want to Dance with You» er en sang, skrevet av John Prine og Roger Cook. Den ble innspilt av den amerikanske countrysangeren, George Strait. Den ble utgitt 13. april 1998 som den første singlen (MCA S7-72040) fra hans CD-album, One Step at a Time (MCA 40020). B-siden var «Neon Row».
Den var hans 34. nummer én-single på Billboard Hot Country Singles & Tracks-listen (now Hot Country Songs-listen) og hans 42. nummer én-single, da alle større bransjelister var medregnet.
Prine spilte inn sangen tolv år tidligere. Den ble utgitt på LP-platen, German Afternoons (Oh Boy OBR 003), i 1986.

Anmeldelse

Larry Flick, fra magasinet Billboard, gav sangen en positiv anmeldelse og kalte den en «tropisksmakende, liten og enkel sang, oversvømt av delikat gitararbeid som er like innbydende og forfriskende som en sommerbris». Han hevdet at mens teksten var ganske førskoleaktig, burde Straits friske samproduksjon med Tony Brown og hans tiltalende vokale fremførelse hjelpe til med å overkomme det hinderet.

Norsk versjon

Stig Hollup har skrevet en tekst på trøndersk. Den bærer tittelen «Æ vil dains med dæ».
Hexoplon

Utseende

Middelsstore, lange og slanke, blanke trebukker, gjerne brokete fargede. Antennene er betydelig lengre enn kroppen. Pronotum er sylindrisk og er betydelig lengre enn bredt. Dekkvingene er smale og parallellsidige, livlig  farget i svart, brunt, gult, rødt og hvitt.

Utbredelse

Slekten er vidt utbredt i Mellom- og Sør-Amerika, fra Mexico og sørover.
Monopis spilotella

Utseende

En liten til middelsstor (vingespenn 10-19 millimeter), gråsvart møll. Antennene er trådformede og vel tre fjerdedeler så lange som forvingene. Hodet er kledt med brunoransje, hårlignende skjell. Forvingene er gråsvarte med store, trekantede, gulhvite flekker ved for- og bakkanten, dessuten 4-5 små flekker rundt vingespissen. Bakvingene er gråsvarte.

Levevis

Arten lever i skog, særlig litt tørr naturskog. Biologien er dårlig kjent, men trolig lever larvene av tørt, dødt, animalsk materiale som hos mange andre ekte møll.

Utbredelse

Den er utbredt i Europa og videre østover til Kasakhstan og det sørlige Sibir. I Norge er den utbredt i Sør-Norge og finnes også i Troms og Finnmark, men det mangler funn fra Nordland.
Samiske geografiske navn (Hammerfest)

Samiske geografiske navn i Hammerfest (knr 2004) angir stedsnavn i Hammerfest kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Hammerfest kommune.
Ulla Henningsen

Karriere

Hun har medvirket i flere musikaler bl.a. No, no Nanette i 1973 og Cabaret i 1976.

Teater

Hun var ansatt ved Aarhus Teater til 1977 og har siden hatt roller ved en lang rekke teatre, f. eks. Det Danske Teater og Café Teatret. 
Hun har medvirket i Lady MacBeth og spilte rollen som Kathrine i Trold kan tæmmes og som Alice i Dødsdansen i 2003 på Betty Nansen Teatret. Ved Betty Nansen Teatret spilte hun også i Blodbrødre i 1986 og i Side By Side Sondheim i 1989 på Rialto Teatret. Hun gjorde seg sterkt gjeldende i forestillingen Mahagonny.
Som revyskuespillerinne debuterte hun i 1972 i Her bor de gale. Sommeren 1978 var hun med i revyen Mandefald på Bristol Teatret og senere var hun i årene 1988 og 1990 med i Tivoli-Revyen og i 1996 i Cirkusrevyen.

TV

Ulla Henningsen hadde rollen som Iben Skjold Hansen i TV-serien Matador og har medvirket i TV-serier som Mor er major og Alle elsker Debbie samt i revyserien Ikk'.

Musikk

Siden begynnelsen av 1990-tallet har hun fra tid til annet sunget jazz ved innspilninger og vært på kortere turnéer med Nikolaj Hess (født 29. august 1967) som akkompagnatør. 
Den største suksessen fikk hun da hun viste sitt sangtalent i serien Kald mig Liva, hvor hun hadde hovedrollen. 
Utover sangene fra Kald mig Liva har hun utgitt CD-er med jazzsanger. 
Den seneste CD-en har tittelen Skønne Spildte Dage.

Privat

Ulla Henningsen har siden 1996 vært sammen med musiker Uffe Markussen (født 19. september 1952).
Cairo-dock

Cairo-Dock (eller Glx-Dock) er et fritt skrivebordsmiljø for Linux og Unix-liknende operativsystemer. Det er skrevet i programmeringsspråket C og er lisensiert under GNU General Public License versjon 3. Siste versjon er 3.4.0 som ble lansert 19. oktober 2014.
Huolin Gol

Huolin Gol eller Holingol (kinesisk 霍林郭勒; pinyin: Huòlínguōlè) er et byfylke i byprefekturet Tongliao i den autonome region Indre Mongolia i Folkerepublikken Kina.
Befolkningen var på 65 452 innbyggere i 1999.

Samferdsel

Kinas riksvei 304 ender opp her. Den begynner i Dandong i Liaoning og fører til Huolin Gol.
Gravitasjonslinse

En gravitasjonslinse dannes når et ekstremt massivt legeme, slik som et sort hull, mørk materie eller en nøytronstjerne bøyer lyset som passerer den.
Denne kan brukes til å identifisere ellers usynlige legemet når speilbilder oppstår når objektet som bøyer strålene ligger mellom observatør og kilde. Dette er den vanligste metoden for å oppdage ellers usynlig legemer som sorte hull og nøytronstjerner.
Til og med solen bøyer lysstråler, noe som kan observeres ved en solformørkelse.
Ved hjelp av en gravitasjonslinse kunne en gruppe forskere fotografere stjernen Ikaros (offisielt navn MACS J1149+2223 Lensed Star 1), som er stjernen som ligger lengst unna jorden som noen gang er blitt fotografert som ikke er en supernova. Dens lys trenger 9 milliarder år å nå jorden.